مانگ و ئاساره‌، نیشته‌جاو رێوار
خڕ خوه‌یم ئه‌ڵ ده‌ور  یه‌ێ خوه‌ر  نازار
ئه‌گه‌ر ده‌لیاسه‌ ، ئه‌گه‌ر ساراچیم
ئه‌ ر ژه‌ م  پرسن  ئه‌ڕا یه‌ێجا چیم
گێشتێ  ونجیمن  یه‌ێ  ئاو  زڵاڵ
وه‌  كویزه‌ و كونه‌، وه‌ جام  و قه‌پاڵ
رشن ده‌  نام  ده‌ڵیاێ بێ  بنێ
گڵاڵ پاك و لاو لێخنێ
چ كووشته‌ێ شمشاڵ، چ كووشته‌ێ شمشێر
ژه‌  یه‌ێ كیه‌نى  خوه‌ن هه‌م ئاهوو هه‌م شێر
كتاو  خوه‌ن دوینى،  گیژه‌ ده‌ نوونێ
شه‌راو خوه‌ر نووڕى ،  شێته‌ ده‌ شوونێ
هه‌ ر كه‌  ویر دڵ، فام سه‌ر دێرێ
ماڵ  هه‌  یه‌كێگه‌  ئه‌ر  دو ده‌ر دێرێ
پا  ده‌  زه‌نجیریم ، سه‌ر وه‌  داره‌وه‌
گێشتێ  گیرووده‌ێ  زڵف یاره‌وه‌
گێشتێ ره‌ وه‌نى ماڵ  دووسیمن
گێشتێ  ته‌واف چى خاڵ  دووسیمن
په‌ڕِ  یه‌ێ  دامان گرتیمه‌  وه‌   ده‌س
چ   شێخ  و چ  شا، چ  ویرا چ مه‌س
شه‌و تا سوو بویشیم  هه‌ر سوو تا  شه‌وار
دووس و دووس و دووس ، یار و یار ویار
